ରାଜକନିକା, ୬/୨ଃ ଓଳାଭର କାଳିପଡିଆଠାରେ ଓଳାଭର କପ୍ କ୍ରିକେଟ ଟୁର୍ଣ୍ଣାମେଣ୍ଟର ଆଜି ଉଦ୍ଘାଟିତ ହୋଇଯାଇଛି । ଓଳାଭର ଟାଉନ କ୍ଲବ ଆନୁକୂଲ୍ୟରେ ଆୟୋଜିତ ଏହି ଖେଳକୁ ଆଳିର ପ୍ରାକ୍ତନ ବିଧାୟକ ଦେବେନ୍ଦ୍ର ଶର୍ମା ମୂଖ୍ୟ ଅତିଥି ଭାବେ ଯୋଗଦେଇ ଶୁଭାରମ୍ଭ କରିଥିଲେ । ଅନ୍ୟ ମାନଙ୍କ ମଧ୍ୟରେ ସମ୍ମାନିତ ଅତିଥି ଭାବେ ଓଳାଭର ମହାବିଦ୍ୟାଳୟର ଅଧ୍ୟକ୍ଷା ନିରୁପମା ବଳ,ଅଧ୍ୟାପକ ହଳଧର ବେହେରା ଯୋଗଦେଇଥିଲେ । ବହୂରୂପା କ୍ରିକେଟ କ୍ଲବ ସହିତ ଆଳି ଆଥଲେଟିକ୍ସର ପ୍ରାରମ୍ଭିକ ଖେଳରେ ପ୍ରଥମେ ଟସ୍ ଜିତି ଆଳି ଆଥଲେଟିକ୍ସ ଫିଲିଙ୍ଗ୍ ଚୟନ ପରିପ୍ରେକ୍ଷୀରେ ବହୁରୂପା ନିର୍ଦ୍ଧାରିତ ୧୬ ଓଭର ଖେଳରେ ମାତ୍ର ପାଞ୍ଚ ଉଇକେଟ ହରାଇ ୧୪୪ ରନ୍ ସଂଗ୍ରହ ର ଜବାବରେ ଆଳି ଆଥଲେଟିକ୍ସ ଆଠ ଉଇକେଟ ହରାଇ ୧୧୧ ରନ୍ କରି ୩୨ରନ୍ ର ପଛରେ ରହିଯାଇ ପରାଜୟ ବରଣ କରିଥିଲା ।ମ୍ୟାନ ଅଫ ଦି ମ୍ୟାଚରେ ବହୁରୂପାର ସଞ୍ଜିବ୍ ସାହୁ ବିବେଚିତ ହୋଇଥିଲେ । ଅନ୍ୟମାନଙ୍କ ମଧ୍ୟରେ ମାନସ ସାହୁ,ଅଞ୍ଜନ ପୃଷ୍ଠି,ରାଖାଲ ଦେ,ସୈମ୍ୟ ନାଥ,ଗୁରୁଗୋବିନ୍ଦ ସାହୁ ଉପସ୍ଥିତ ରହି ଖେଳ ପରିଚାଳନା ରେ ସହଯୋଗ କରିଥିଲେ । ଆସନ୍ତା କାଲି କଳିଙ୍ଗ କପ୍ ଭୂବନେଶ୍ବର ସହିତ ବଳଦେବଜୀଉ କ୍ରିକେଟ କ୍ଲବ ସାଲେପୁର ମଧ୍ୟରେ ଖେଳ ଅନୁଷ୍ଠିତ ହେବ ବୋଲି ସାଧାରଣ ସମ୍ପାଦକ ରାଖାଲ ଦେ ସୂଚନା ଦେଇଛନ୍ତି ।
ଓଡ଼ିଆନ୍ ନ୍ୟୁଜ୍ : ଇ-ପୋର୍ଟାଲ୍ ବିଗତ ତିନି ବର୍ଷ ଧରି ଓଡ଼ିଶାର ଏକ ପ୍ରମୁଖ ଡିଜିଟାଲ ମିଡିଆ ଅନୁଷ୍ଠାନ ଭାବେ ସ୍ବତନ୍ତ୍ର ପରିଚୟ ପାଇଛି । ଆଜି ଚାରି ବର୍ଷରେ ପାଦ ଥାପିଛି । ସାମ୍ପ୍ରତିକ 'ଓଡ଼ିଆନ୍ ମିଡିଆ ନେଟୱର୍କ ' ହେଉଛି କିଛି ଅଭିଜ୍ଞ ସାମ୍ବାଦିକ, ସ୍ତମ୍ଭକାର, କଳାକାର, କ୍ୟାମେରାମ୍ୟାନ୍, ଭିଜୁଆଲ୍ ଏଡିଟର୍ ଏବଂ ସହଯୋଗୀ ମାନଙ୍କର ଏକ ନିଆରା ପରିବାର, ଯେଉଁଠି ସମସ୍ତେ ମିଡିଆକୁ ବିକାଶର ଏକ ମାଧ୍ୟମ ଭାବେ ଉପଯୋଗ କରିବାକୁ ସଦା ଚେଷ୍ଟିତ । ଏଥିରେ ମୁଖ୍ୟ ଖବର ବ୍ୟତୀତ ଶିକ୍ଷା, ସ୍ୱାସ୍ଥ୍ୟ, ବୃତ୍ତି, ପର୍ଯ୍ୟଟନ, କ୍ରୀଡା, କଳା ସଂସ୍କୃତି, ମନୋରଞ୍ଜନ ,ଭିନ୍ନ ମଣିଷ, ପ୍ରେରଣା, ଜୀବନ ଜୀବିକା, ଗ୍ରାମୀଣ ବିକାଶ, ଆମ ଗାଁ ଖବର ପରିବେଷଣ କରି ଗଠନ ମୂଳକ ସାମ୍ବାଦିକତାକୁ ଗୁରୁତ୍ୱ ଦେଇଆସିଛି । ଓଡ଼ିଶାର ସବୁ ଜିଲା ଖବର ହେଉ କି ଦେଶରର ଅବା ପୃଥିବୀର କୋଣ ଅନୁକୋଣର ଭଲ ଏବ ସତ୍ୟ ଖବରକୁ ପ୍ରାଧାନ୍ୟ ଦେଇଆସୁଛି । ସମସ୍ତଙ୍କୁ ନିଜ ହାତ ପାହାନ୍ତାରେ ସବୁ ବେଳେ ସବୁ ସମୟରେ ସତ୍ୟ ଆଧାରିତ ଘଟଣା ଉପଲବ୍ଧ କରାଇବା ପାଇଁ ପ୍ରୟାସ ଜାରି ରଖିଛୁ। ସମସ୍ତଙ୍କର ସହଯୋଗ ଓ ସମ୍ପୃକ୍ତି କାମନା କରୁଛୁ।
ଓଡ଼ିଆନ୍ ନ୍ୟୁଜ୍ରେ ଆପଣଙ୍କ ଅଂଚଳର ଖବର, ଘଟଣା, ଦୁର୍ଘଟଣା କିମ୍ବା ମତାମତ ଏବଂ ଲେଖା ଫଟୋ ସହିତ ଦେବାକୁ ଚାହୁଁଚନ୍ତି କି ? ତେବେ ଆମ ଇମେଲ ଆଉ ହ୍ୱାଟ୍ସପ୍ ନମ୍ବରରେ ଫଟୋ ସହିତ ଖବର ପଠାଇ ପାରିବେ ।
